Clive Owen

Clive Owen (født 3. oktober 1964 i Coventry, England) er en britisk skuespiller. Han var oscarnominert i kategorien beste mannlige birolle for rollen som Larry i filmen Closer.

 Liv og virke 
 Bakgrunn 
Owen var den fjerde av fem brødre. Faren forlot familien da Owen var tre år gammel, og han ble oppdratt av sin mor og stefar. Owen ble uteksaminert fra Royal Academy of Dramatic Art i 1987.

 Skuespiller 
Owen begynte sin karriere som skuespiller på britisk TV. I 1988 hadde Owen en rolle i en BBC-produksjon av Precious Bane og i TV-filmen Vroom. Owen fikk strålende kritikker for sine prestasjoner i filmen Close My Eyes fra 1991. I denne filmen har han en full frontal naken-scene. I 1996 fikk Owen sin første store rolle i en Hollywood-film, The Rich Mans Wife, der han spilte mot Halle Berry.

Owen fikk stor internasjonal anerkjennelse for sin rolle i Croupier (1998) med Mike Hodges som rfegissør. I Croupier hadde han tittelrollen om en forfatter som tar jobb i et kasino i London som inspirasjon for sitt arbeid, bare for å havne midt i et ransforsøk. I 1999 opptrådte Owen som en ulykkesfugl i Split Second, hans første BBC-produksjon på et tiår. Owen hadde hovedrollen i filmen Greenfingers, om en kriminell som tar arbeid i en hage, før han ble med i BBC1-serien Second Sight. Owen fikk hovedrollen i den svært anerkjente teaterproduksjonen A Day in the Death of Joe Egg, om et ektepar med en sterkt funksjonshemmet datter.

Owen ble kjent for det nordamerikanske publikum i løpet av sommeren 2001 etter rollen som The Driver i The Hire, en serie kortfilmer sponset av bilprodusenten BMW. Han dukket opp i regissør Robert Altmans Gosford Park der han spilte mot Kristin Scott Thomas og Ryan Phillippe. I 2002 dukket Owen opp i The Bourne Identity med Matt Damon i hovederollen. Han spilte i Beyond Borders, og fikk tittelrollen i Kong Arthur, som han tok ridetimer for. Det gikk rykter om Owen som en mulig etterfølger til Pierce Brosnan i rollen som James Bond, før denne rollen gikk til Daniel Craig.

I 2006 spilte Owen i den kritikerroste filmen Children of Men. Filmen ble nominert til flere priser, deriblant en Oscar for beste tilpassede manus. Owen spilte hovedrollen i The International (2009), en film som ble beskrevet som en paranoid politisk thriller. Han hadde hovedrollen i The Boys Are Back, en australsk filmatisering av boken The Boys Are Back In Town av forfatter Simon Carr. Owen giftet seg med skuespillerinne Sarah-Jane Fenton den 6. mars 1995, og paret har to døtre sammen. I november 2006 ble han beskytter av Electric Palace Cinema i Harwich, Essex. Han er også en ivrig Liverpool FC-fan.

 Filmografi 
 År  Film  Rolle  Noter 1988 Vroom Jake 1989 Precious Bane Gideon Sarn TV-film 1990 Chancer Stephen Crane/Derek Love TV-serie Lorna Doone John Ridd TV-film 1991 Close My Eyes Richard 1993 Class of '61 Devin O'Neil TV-film Century Paul Reisner The Magician Det. Con. George Byrne TV-film 1994 The Return of the Native Damon Wildeve TV-film Doomsday Gun Dov TV-film An Evening with Gary Lineker Bill TV-film Nobody's Children Bratu TV-film The Turnaround Nick Sharman1995 Bad Boy Blues Paul TV-film 1996Privateer 2: The Darkening Ser Lev Aris Videospill The Rich Man's Wife Jake Golden Sharman Nick Sharman TV-serie 1997 Croupier Jack Manfred Bent Max 1998 The Echo Michael Deacon TV-film 1999 Split Second Michael Anderson TV-film Second Sight DCI Ross Tanner TV-serie 2000 Greenfingers Colin Briggs Second Sight: Kingdom of the Blind DCI Ross Tanner TV-serie Second Sight: Parasomnia DCI Ross Tanner TV-serie Second Sight: Hide and Seek DCI Ross Tanner TV-serie 2001 The Hire The Driver Gosford Park Robert Parks Walk On By Narrator TV dokumentar 2002 Hvem var Jason Bourne The Professor 2003 Beyond Borders Nick Callahan I'll Sleep When I'm Dead Will 2004 Closer LarryOscar-nominasjon King Arthur Arthur 2005 Derailed Charles Schine Sin City Dwight McCarthy 2006 Menneskenes barn Theodore Faron Inside Man Dalton Russell The Pink Panther Nigel Boswell/Agent 006 Ukreditert 2007 Elizabeth: The Golden Age Sir Walter Raleigh  Shoot 'Em Up Mr. Smith  2008 Sin City 2 Dwight McCarthy Pre-produksjon The Boys Are Back in Town 2009 The International Pre-produksjon

 Referanser 

 Eksterne lenker 




Kategori:Engelske skuespillere
Kategori:Personer fra Coventry